**Forskrift om skoleregler i grunnskolen i Folldal kommune**

Hjemmel: Fastsatt av Folldal kommunestyre xx.xxxx 2025 med hjemmel i lov 9.juni 2023 nr.30 om grunnskoleopplæringa og den videregående opplæringa (opplæringslova) § 10-7.

**§ 1 Formål**

Formålet med skolereglene er at elevene skal få kjennskap til hvordan de kan medvirke i sin skolehverdag og bli kjent med sine rettigheter og plikter. Forskriften skal være med på å skape et godt forhold både mellom elever, og mellom elever og alle skolens ansatte og foresatte.

Forskriften skal bidra til å fremme læring, styrke skolemiljøet, samt forhindre mobbing og

krenkelser. Skolereglene gir grunnlag for vurdering i orden og oppførsel.

**§ 2 Virkeområde**

Skolereglenes virkeområde er grunnskolen i Folldal kommune.

Reglementet gjelder i skoletiden når skolen har ansvar for elevene. Det vil si alle typer undervisningslokaler, fellesrom og utearealer og når elevene har undervisning andre steder enn på skolens område, eksempelvis leirskoler og andre turer i skolens regi.

Skolereglene gjelder også på skoleveien og ved bruk av skolens digitale løsninger.

I tillegg til dette reglementet kan Folldal skole vedta utfyllende regler tilpasset forhold ved skolen. Lokale regler ved skolen må være innenfor rammen av den kommunale forskriften og fastsettes etter en drøfting i skolens rådsorganer.

Alle elever, foresatte og ansatte skal gjøres kjent med skolereglene.

**§ 3 Hensynet til elevens beste og retten til å bli hørt.**

I alle saker som behandles etter dette reglementet, skal hensynet til elevens beste være et grunnleggende hensyn. Skolen skal ivareta elevens rett til å bli hørt i alle forhold som angår eleven.

**§ 4 Elevenes rettigheter og plikter**

Elevene skal ha medvirkning og medansvar i skolen, og bli møtt med tillit, respekt og krav

som gir utfordringer og fremmer dannelse og lærelyst. Mobbing eller krenkende atferd aksepteres ikke. Slik den enkelte bidrar til fellesskapet på skolen, bidrar fellesskapet til den enkeltes trivsel, utvikling og læring.

Som elev i grunnskolen i Folldal kommune skal eleven;

a) bli møtt av trygge voksenpersoner, som du kan snakke med om det som opptar deg,

som ser deg og hjelper deg når du har behov for det

b) få utvikle deg som menneske sammen med andre og lære å håndtere både motgang

og medgang

c) oppleve et trygt og godt skolemiljø, et felleskap der du er faglig og sosialt inkludert,

trives og lærer

**§ 5 Organisering av skoledemokratiet**

Elevene og foreldrene skal medvirke i arbeidet med skolemiljøet, kvalitetsutvikling i

opplæringa og i fastsettelse av skoleregler. Skolen skal legge til rette for, og støtte opp under

deltakelse i skoledemokratiet.

I Folldal organiseres skoledemokratiet på følgende måte:

1. Skolen skal ha elevråd som er valgt av elevene ved skolen. Elevene kan selv velge og organisere seg på andre måter.
2. Skolen skal ha et arbeidsutvalg (FAU) som er valgt av foreldrene ved skolen. Foreldrene kan selv velge og organisere seg på andre måter.

**§ 6 Orden og oppførsel**

Formålet med regulering av orden og oppførsel er å fremme sosial læring, bidra til et trygt og godt skolemiljø og gi informasjon om orden og oppførsel. En må derfor kunne utlede fra

skolereglene hva som anses som god orden og hva som anses som god oppførsel.

Det er god orden å:

1. møte presis på skolen og ha med nødvendig utstyr til undervisningen
2. gjøre skolearbeid så godt man kan og til riktig tid
3. holde orden på skolesaker og utstyr
4. ta medansvar for å holde skolens inne- og uteområde ryddig

Det er god oppførsel å:

1. vise hensyn og respekt for medelever, ansatte og andre
2. bidra til et inkluderende læringsmiljø
3. rette seg etter beskjeder fra skolens ansatte
4. vise nettvett og følge skolens regler for bruk av mobiltelefoner og digitalt utstyr
5. vise respekt for skolens og andres eiendeler

Oppførsel som ikke aksepteres:

1. forstyrre eller bidra negativt til læringsmiljøet
2. å mobbe eller på andre måter krenke andre
3. forlate undervisningssituasjon eller skolens område uten tillatelse
4. å utøve eller true med fysisk vold
5. å jukse eller forsøke å jukse
6. å ha med, bruke eller være påvirket av alkohol, narkotika eller andre rusmidler
7. å røyke eller bruke tobakk/snus/e-sigarett
8. å ha med eller bruke farlige gjenstander

**§ 7 Bruk av privat mobil og andre private digitale kommunikasjonsmidler**

Privat mobil eller andre private digitale kommunikasjonsmidler skal ikke brukes i skoletiden, med mindre annet er avtalt med lærer eller skolens ledelse. Med skoletiden menes både undervisning og friminutt.

Skolen kan lage egne regler om oppbevaring av privat mobil og andre private digitale kommunikasjonsmidler.

**§ 8. Reaksjoner ved brudd på reglene for orden og oppførsel**

Alle sanksjoner skal være tilpasset sakens alvor og elevens alder, forutsetninger, utvikling og

modenhet, som betyr at like tilfeller ikke alltid skal behandles likt. Alle sanksjoner skal være slik at elevene skal kunne forstå hvilke regler som er brutt og hvorfor skolen må reagere på dette.

Folldal skole skal benytte følgende reaksjoner ved brudd på reglene for orden og oppførsel:

1. samtale med en voksen
2. muntlig eller skriftlig beskjed til foresatte
3. pålegg om oppgaver for å rette opp skade påført på skolens eiendom eller eiendeler
4. pålagt tilstedeværelse på skolen før eller etter skoletid i forbindelse med samtaler med lærer/skoleleder eller utføring av oppgaver
5. beslag av uønskede, farlige eller ulovlige gjenstander. Uønskede gjenstander leveres tilbake til eleven etter skoletid samme dag. Farlige gjenstander leveres til foresatte og ulovlige gjenstander og rusmidler overlates til politiet.
6. Bortvisning

Det er ikke anledning til å iverksette sanksjoner utover sanksjoner beskrevet i forskriften. Fysisk refsing og kollektiv avstraffelse er ikke tillatt.

**Bortvisning:**

Bortvisning er hjemlet i Oppll. § 13-1. En bortvisning innebærer at elevens rett til opplæring settes til side, selv om det er for en avgrenset periode. Bortvisning er et enkeltvedtak.

Det er rektor som fatter vedtak om bortvisning. Avgjørelse om bortvisning av en elev for opptil to klokketimer regnes ikke som et enkeltvedtak.

1. elever kan bortvises fra opplæringen etter grove brudd på skolereglene. Elever kan ikke bortvises dersom mindre inngripende tiltak er tilstrekkelig
2. før det blir fattet vedtak, skal eleven og foresatte ha fått mulighet til å forklare seg
3. elever på 8. -10. trinn kan vises bort fra undervisningen i inntil 3 dager
4. elever på 5. – 7. trinn kan vises bort for enkelttimer eller for resten av dagen
5. for elever på 1. – 4. trinn skal bortvisning ikke benyttes

**§ 9 Vurdering av orden og oppførsel**

Vurdering i orden og oppførsel skal foretas ut fra reglene om orden og oppførsel i dette reglementet, samt i skolens lokale regler. Elevens orden og oppførsel kan ikke vurderes ut fra andre vurderingsgrunnlag enn dette.

Ved vurdering av elevens orden og oppførsel gjelder bestemmelsene om individuell vurdering i kapittel 9 i forskrift til opplæringsloven.

**§ 10 Skade eller hærverk**

Forsettlig eller uaktsom skade på skolens eiendom og utstyr kan medføre et erstatningskrav overfor foresatte. Det samme gjelder ved tap eller ødeleggelse av bøker og annet utstyr, jf.

skadeerstatningsloven § 1-1 og 1-2.

**§ 11 Ved mistanke om straffbare forhold**

Straffbare forhold på skolens område vil kunne bli politianmeldt. For mindre alvorlige forhold må det tas en konkret vurdering av om anmeldelse er hensiktsmessig. Dersom det foreligger mistanke om straffbare forhold, skal skolen be politiet om bistand og varsle elevens foresatte så raskt som mulig.

**§ 12. Saksbehandlingsregler**

Når reglene ikke følges, skal reaksjonene være slik at elevene forstår hvilken regel som er

brutt og hvorfor skolen må reagere på dette. Reaksjonen skal stå i rimelig forhold til bruddet

på skolereglene.

Når skolereglene brytes og en reaksjon er nødvendig, gjelder følgende saksbehandlingsregler:

1. Eleven skal ha muligheten til å forklare seg i trygge omgivelser for den som skal

avgjøre reaksjonen. Eleven kan ha med seg en støtteperson (en annen elev eller en

annen voksen). I alvorlige saker skal skolen alltid ha dialog og samarbeid med

foresatte for å bidra til at alle sider ved saken er belyst.

1. Skoleleder fatter enkeltvedtak om bortvising og reglene for enkeltvedtak i forvaltningsloven gjelder. Før avgjørelse om bortvisning blir fattet skal skolen ha vurdert om det er mulig å bruke andre reaksjoner eller hjelpetiltak Bortvisningen må være av så kort varighet som mulig.   
   Skolen skal samtidig bidra til inkluderende tiltak i etterkant dersom bortvisning er iverksatt.